钦定古今图书集成/理学汇编/学行典/第067卷 > 淮南子 > 《氾论训》
## 钦定古今图书集成/理学汇编/学行典/第067卷 > 淮南子 > 《氾论训》

“夫弦歌鼓舞以为乐，盘旋揖让以修礼，厚葬久丧以
送死”，孔子之所立也，而墨子非之；“兼爱尚贤，右鬼非
命”，墨子之所立也，而杨子非之。“全性保真，不以物累
形”，杨子之所立也，而孟子非之。“趋舍人异，各有晓心。
故是非有处，得其处则无非，失其处则无是。”丹穴太
蒙，反踵空同；大夏北户，奇肱修股之民。是非各异，习
俗相反，君臣上下、夫妇父子，有以相使也。此之是非
彼之是也，此之非非，彼之非也，譬若斤斧椎凿之各
有所施也。